Rövşən İsax

Rövşən İsax (tam adı: Rövşən İsax oğlu Məmmədov; ) — Azərbaycanlı rejissor, aktyor.

 Həyatı 
Rövşən İsax 14 avqust 1970-ci ildə Gəncədə anadan olub. M. Əliyev adına Azərbaycan Dövlət İncəsənət İnstitutunun "dram teatrı və kino aktyoru" fakültəsində təhsil alıb (1988–1992). Dövlət Gənclər Teatrında (1993–1994), Dövlət Pantomim Teatrında (1994–1995) aktyor kimi, Azərbaycan Dövlət Mədəniyyət və İncəsənət Universitetində (1993–1998) müəllim kimi çalışıb. Azərbaycan Dövlət Televiziyasında, ANS TV-də, Space TV-də rejissor kimi çalışıb. Türkiyənin Samanyolu Televiziyasının STV Azərbaycan filialında icraçı direktoru olub (1998–2001). Hazırda "Pozitiv Media"nın direktorudur. Tam və qısametrajlı bədii, habelə onlarla reklam filminin müəllifidir.

1 avqust 2024-cü ildə Azərbaycan Prezidenti İlham Əliyevin Sərəncamı ilə  Azərbaycan kinematoqrafiyasının inkişafında xidmətlərinə görə “Tərəqqi” medalı ilə təltif edilib.

Ailəlidir. Üç övladı var.

 Filmoqrafiya 
Rejissor kimi
 İl  Ad  Qeydlər 1996  Kiçik leytenant qısametrajlı bədii film 2001  Azərbaycan Xalq Cümhuriyyəti qısametrajlı sənədli film 2003  40-cı qapının qıfılı rejissor 2011  Aktrisatammetrajlı bədii film; quruluşçu rejissor, ssenari müəllifi2012–2013 Pərvanələrin rəqsi teleserial; quruluşçu rejissor, ssenari müəllifi 2013–2014 Sonuncu fəsil teleserial; quruluşçu rejissor, ssenari müəllifi 2016–2018 Vicdan haqqı teleserial; quruluşçu rejissor, ssenari müəllifi2019–2024Yuxu kimiteleserial2024 - İmtinateleserial; quruluşçu rejissor, ssenari müəllifi

Aktyor kimi
 İl  Ad  Rol Qeydlər 1995  Yarasa Rəssam tammetrajlı bədii film 1996  Kiçik leytenant Sərnişinqısametrajlı bədii film 2001  Etimad telefonu Elmi işçitammetrajlı bədii film2011AktrisaEldar Əfəndiyevtammetrajlı bədii film2013Sonuncu fəsilSürücüteleserial

 Mənbə 
 "Yuxu kimi" bir ömür — İlqar Fəhmi yazır

Kateqoriya:Rövşən İsax
Kateqoriya:Azərbaycan film rejissorları
Kateqoriya:Azərbaycan aktyorları
Kateqoriya:Gəncədə doğulanlar
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:XXI əsr Azərbaycan aktyorları